pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีอวยพรนักข่าวให้ประสบความสำเร็จในหน้าที่การงาน และส่วนตัว เป็นองค์กรที่มีคุณธรรม จริยธรรม มีจรรยาบรรณในการเสนอข่าว
วันอังคารที่ 5 มีนาคม 2562
นายกรัฐมนตรีอวยพรนักข่าวให้ประสบความสําเร็จในหน้าที่การงาน และส่วนตัว เป็นองค์กรที่มีคุณธรรม จริยธรรม มีจรรยาบรรณในการเสนอข่าว
นายกรัฐมนตรีอวยพรนักข่าวให้ประสบความสําเร็จในหน้าที่การงาน และส่วนตัว เป็นองค์กรที่มีคุณธรรม จริยธรรม มีจรรยาบรรณในการเสนอข่าว
วันนี้ (5 มีนาคม 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวในนามนายกรัฐมนตรีและคณะรัฐมนตรีว่า เนื่องในวันนักข่าว 5 มีนาคม ของทุกปี ขออวยพรให้ผู้สื่อข่าวทุกคนประสบความสําเร็จในหน้าที่การงานและส่วนตัว ขอให้เป็นองค์กรที่มีคุณธรรม จริยธรรม มีจรรยาบรรณในการเสนอข่าว มีส่วนนําประเทศชาติไปสู่ประชาธิปไตยที่ถูกต้อง สงบสุข ปลอดภัย และยั่งยืน ส่งเสริมการพัฒนาประเทศ สร้างความรู้ความเข้าใจที่ดีให้กับประชาชนทุกระดับ เพื่อให้เกิดการเปลี่ยนแปลง ปฏิรูปชาติบ้านเมืองให้เจริญรุ่งเรืองยิ่งขึ้นต่อไป
---------------------------------------------
รัฐบาลไทย-ข่าวทำเนียบรัฐบาล-นายกฯ ชมโครงการเมืองต้นแบบสามเหลี่ยมมั่นคง มั่งคั่ง ยั่งยืน ที่ อ.หนองจิก จ.ปัตตานี
วันจันทร์ที่ 27 พฤศจิกายน 2560
นายกฯ ชมโครงการเมืองต้นแบบสามเหลี่ยมมั่นคง มั่งคั่ง ยั่งยืน ที่ อ.หนองจิก จ.ปัตตานี
นายกรัฐมนตรี พร้อมคณะฯ เยี่ยมชมและรับฟังความก้าวหน้าของการลงทุนเกษตรอุตสาหกรรมของภาคเอกชน โดยมีปลัดกระทรวงอุตสาหกรรม ร่วมด้วย ณ บริษัทปาล์มพัฒนาชายแดนใต้ ต.บางเขา อ.หนองจิก จ.ปัตตานี
วันนี้ (27 พฤศจิกายน 2560) พลเอก ประยุทธ์ จันทร์โอชา นายกรัฐมนตรี พร้อมคณะฯ เยี่ยมชมและรับฟังความก้าวหน้าของการลงทุนเกษตรอุตสาหกรรมของภาคเอกชน โดยมีนายพสุ โลหารชุน ปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมด้วย ณ บริษัทปาล์มพัฒนาชายแดนใต้ ต.บางเขา อ.หนองจิก จ.ปัตตานี
รัฐบาลไทย-ข่าวทำเนียบรัฐบาล-สธ.หนุนใช้เทคโนโลยีด้านสุขภาพ เพื่อยกระดับคุณภาพบริการ
วันพุธที่ 20 มิถุนายน 2561
สธ.หนุนใช้เทคโนโลยีด้านสุขภาพ เพื่อยกระดับคุณภาพบริการ
กระทรวงสาธารณสุข สนับสนุนใช้เทคโนโลยีด้านสุขภาพ เพื่อยกระดับคุณภาพบริการ ผู้ให้บริการ ผู้รับบริการ และประชาชนเข้าถึงระบบการดูแลสุขภาพได้ง่ายขึ้นด้วยความปลอดภัยที่สูงขึ้น
กระทรวงสาธารณสุข สนับสนุนใช้เทคโนโลยีด้านสุขภาพ เพื่อยกระดับคุณภาพบริการ ผู้ให้บริการ ผู้รับบริการ และประชาชนเข้าถึงระบบการดูแลสุขภาพได้ง่ายขึ้นด้วยความปลอดภัยที่สูงขึ้น
วันนี้ (20 มิถุนายน 2561) ที่โรงแรมเซ็นทารา แกรนด์ แอท เซ็นทรัลพลาซ่า ลาดพร้าว กรุงเทพมหานคร
ศาสตราจารย์คลินิกพิเศษ นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข เปิดงานประชุมวิชาการเทคโนโลยีดิจิทัลเพื่อสุขภาพ ประจําปี 2561 (Digital Health Annual Conference 2018) พร้อมมอบรางวัลการประกวดนวัตกรรมซอฟต์แวร์ด้านสุขภาพดีเด่น 3 ประเภท คือนิสิต/นักศึกษา ประชาชนทั่วไป และเจ้าหน้าที่กระทรวงสาธารณสุข
ศาสตราจารย์คลินิกพิเศษ นายแพทย์เสรีกล่าวว่า กระทรวงสาธารณสุข มีนโยบายเร่งรัดขับเคลื่อน เทคโนโลยีดิจิทัลเพื่อสุขภาพ(Digital Health) เพราะเรื่องสุขภาพเป็นเรื่องที่ทุกคนต้องตระหนักรู้ เพื่อให้ใช้ประโยชน์จากเทคโนโลยีดิจิทัลที่ถูกพัฒนาขึ้นใหม่ทุกวันได้อย่างเหมาะสม คุ้มค่า ยกระดับคุณภาพบริการ ช่วยขับเคลื่อนประเทศไทย นําความรู้และประสบการณ์ไปประยุกต์ใช้ให้เกิดประโยชน์แก่องค์กรและประชาชน กระทรวงสาธารณสุขได้นําเทคโนโลยีสารสนเทศมาเป็นเครื่องมือในการจัดเก็บ วิเคราะห์ และแปรผลข้อมูลเบื้องต้นแบบ Real-Time เพิ่มการสื่อสารระหว่างแพทย์และผู้ป่วย ช่วยให้มีความคล่องตัวในการเข้าถึงข้อมูลทุกที่ ทุกเวลาผ่านอุปกรณ์ต่าง ๆ มีระบบเวชระเบียนอิเล็กทรอนิกส์ แอปพลิเคชันในมือถือ ระบบคิว ข้อมูลสุขภาพ รวมถึงการแพทย์ทางไกล ที่ใช้ระบบสารสนเทศและการสื่อสาร ช่วยส่งเสริมและเพิ่มประสิทธิภาพการบริการที่ดีขึ้น ผู้ให้บริการ ผู้รับบริการ และประชาชนเข้าถึงระบบการดูแลสุขภาพง่ายขึ้น ด้วยความปลอดภัยที่สูงขึ้น
ด้านนายแพทย์พลวรรธน์ วิทูรกลชิต ผู้อํานวยการศูนย์เทคโนโลยีสารสนเทศและการสื่อสาร กล่าวว่า การประชุมวิชาการเทคโนโลยีดิจิทัลเพื่อสุขภาพ ประจําปี 2561 จัดขึ้นครั้งที่ 4 โดยศูนย์เทคโนโลยีสารสนเทศและการสื่อสารสํานักงานปลัดกระทรวงสาธารณสุข ร่วมกับองค์กรภาครัฐ เอกชน มหาวิทยาลัย องค์กรชั้นนําด้านสุขภาพระหว่างประเทศ อาทิ HIMSS มูลนิธิพัฒนานวัตกรรมสุขภาพ ภายใต้ธีมงาน “Innovations for eHealth” จัดขึ้นระหว่างวันที่ 19 – 21 มิถุนายน 2561 มีผู้เข้าร่วมประชุมกว่า 600 คน ประกอบด้วยเจ้าหน้าที่กระทรวงสาธารณสุข หน่วยงานนอกสังกัดกระทรวงสาธารณสุข อาทิ กระทรวงดิจิทัลเพื่อเศรษฐกิจและสังคม และภาคเอกชน เพื่อเป็นเวทีแลกเปลี่ยนเรียนรู้ จุดประกายความคิด สร้างแรงบันดาลใจให้แก่บุคลากรด้านสุขภาพ ช่วยผลักดันการพัฒนานวัตกรรมเทคโนโลยีด้านสุขภาพ
สําหรับผลการประกวดนวัตกรรมซอฟต์แวร์ด้านสุขภาพ มีทีมที่ได้รับรางวัล ดังนี้ 1.ประเภทนิสิต/นักศึกษา ได้รับรางวัลดี และดีเด่น รวม 3 รางวัล จากมหาวิทยาลัยรังสิต มหาวิทยาลัยเทคโนโลยีราชมงคลล้านนา-น่าน มหาวิทยาลัยศิลปากร 2.ประเภทประชาชนทั่วไป ได้รับรางวัลดี ดีเด่น และยอดเยี่ยม รวม 4 รางวัล 3.ประเภทเจ้าหน้าที่กระทรวงสาธารณสุข ได้รับรางวัลดี ดีเด่น และยอดเยี่ยม รวม 3 รางวัล จากโรงพยาบาลสรรพสิทธิประสงค์ จ.อุบลราชธานี สํานักงานสาธารณสุขจังหวัดสุพรรณบุรี โรงพยาบาลราชวิถี กรมการแพทย์
********************************* 20 มิถุนายน 2561
รัฐบาลไทย-ข่าวทำเนียบรัฐบาล-ธ.ก.ส. ได้รับการจัดอันดับเครดิตเรทติ้งส์ สูงสุดที่ AAA/Stable และ F1+(tha) ต่อเนื่อง 6 ปี
วันจันทร์ที่ 18 พฤศจิกายน 2562
ธ.ก.ส. ได้รับการจัดอันดับเครดิตเรทติ้งส์ สูงสุดที่ AAA/Stable และ F1+(tha) ต่อเนื่อง 6 ปี
'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)/Stable' และระยะสั้นที่ 'F1+(tha)' ต่อเนื่องเป็นปีที่ 6 สะท้อนสถานะทางการเงินที่มั่นคง แข็งแกร่ง และมีเสถียรภาพ
'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่ระดับสูงสุด 'AAA(tha)/Stable' และระยะสั้นที่ 'F1+(tha)' ต่อเนื่องเป็นปีที่ 6 สะท้อนสถานะทางการเงินที่มั่นคง แข็งแกร่ง และมีเสถียรภาพ และมีการบริหารจัดการทางการเงินที่ดี เป็นสถาบันการเงินเฉพาะกิจของรัฐที่มีบทบาทสําคัญ สามารถสนับสนุนนโยบายรัฐและพัฒนาภาคการเกษตรได้อย่างยั่งยืนมีประสิทธิภาพ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดอันดับความน่าเชื่อถือของ ธ.ก.ส. โดยคงอันดับ เครดิตภายในประเทศระยะยาว (National Long - Term Rating) อยู่ที่ระดับ 'AAA(tha)' แสดงถึงความน่าเชื่อถือสูงสุดและความเสี่ยงในการผิดชําระหนี้ต่ําสุด แนวโน้มอันดับเครดิตมีเสถียรภาพ 'Stable' และคงอันดับเครดิตภายในประเทศระยะสั้น (National Short - Term Rating) ที่ 'F1+(tha)' แสดงถึงความสามารถสูงสุดในการชําระคืนเงินกู้ตามกําหนดและความเสี่ยงในการผิดนัดชําระหนี้ต่ําที่สุด และมีสภาพคล่องแข็งแกร่งเป็นพิเศษ ต่อเนื่องเป็นปีที่ 6 ซึ่งเป็นอันดับเครดิตที่สูงสุดสําหรับการจัดอันดับเครดิตในประเทศ
ในการจัดอันดับเครดิตของ ธ.ก.ส. นั้น ฟิทช์เรทติ้งส์ระบุว่า ด้วยสถานะทางกฎหมายของ ธ.ก.ส. ซึ่งเป็นธนาคารของรัฐ มีกฎหมายเฉพาะในการจัดตั้ง และกระทรวงการคลังยังเป็นผู้ถือหุ้นส่วนใหญ่ของ ธ.ก.ส. โดยมีรัฐมนตรีว่าการกระทรวงการคลังเป็นประธานกรรมการ รวมทั้งบริหารงานร่วมกับคณะกรรมการ ธ.ก.ส. ซึ่งได้รับการแต่งตั้งโดยคณะรัฐมนตรี จึงมีความเป็นไปได้สูงที่รัฐบาลจะให้การสนับสนุนพิเศษนอกเหนือจากการดําเนินงานตามปกติแก่ ธ.ก.ส. อย่างทันท่วงทีในกรณีที่มีความจําเป็น อาทิ การเพิ่มทุนและการค้ําประกันเงินกู้ยืม เป็นต้น นอกจากนี้ ธ.ก.ส. ยังได้รับการชดเชยทางการเงินจากการสนับสนุนโครงการและนโยบาย ต่าง ๆ ของรัฐบาล เนื่องจากมีความเชี่ยวชาญในการสนับสนุนนโยบายรัฐที่มีความเกี่ยวข้องกับภาคเกษตรและการพัฒนาชนบท ซึ่งการจัดอันดับเครดิตนี้ ยังสะท้อนให้เห็นถึงเสถียรภาพทางเครดิตและประสิทธิภาพด้านการบริหารจัดการองค์กรที่ดีในการจัดการทางการเงิน และขับเคลื่อนภารกิจเพื่อมุ่งสู่เป้าหมายในการสนับสนุนทางการเงิน และเป็นสถาบันการเงินที่มีบทบาทหลักในการพัฒนาภาคเกษตรของไทยอย่างยั่งยืนต่อไป
รัฐบาลไทย-ข่าวทำเนียบรัฐบาล-นายกรัฐมนตรีระบุงบประมาณโครงการไทยนิยมยั่งยืน รัฐบาลต้องการให้เกิดประโยชน์อย่างเต็มที่ต่อประชาชน ไม่ได้สนับสนุนตามพื้นที่ที่สนับสนุนรัฐบาล
วันจันทร์ที่ 28 พฤษภาคม 2561
นายกรัฐมนตรีระบุงบประมาณโครงการไทยนิยมยั่งยืน รัฐบาลต้องการให้เกิดประโยชน์อย่างเต็มที่ต่อประชาชน ไม่ได้สนับสนุนตามพื้นที่ที่สนับสนุนรัฐบาล
นายกรัฐมนตรีระบุงบประมาณโครงการไทยนิยมยั่งยืน รัฐบาลต้องการให้เกิดประโยชน์อย่างเต็มที่ต่อประชาชน ไม่ได้สนับสนุนตามพื้นที่ที่สนับสนุนรัฐบาล
วันนี้ (28 พฤษภาคม 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีถึง โครงการไทยนิยมยั่งยืนว่า มีหลายกระทรวงที่ดําเนินการ ในหลากหลายกิจกรรม และหลายกลุ่มอาชีพ รวมไปถึงโครงการพัฒนาโครงสร้างพื้นฐานในชุมชน ซึ่งงบประมาณที่รัฐบาลได้สนับสนุน เป็นการใช้งบประมาณเพื่อให้เกิดประโยชน์ต่อประชาชนอย่างเต็มที่ ไม่ได้เป็นการสนับสนุนงบประมาณตามพื้นที่ที่สนับสนุนรัฐบาล ทั้งนี้ เพื่อต้องการให้ประชาชน ลดความยากจน รวมไปถึงพัฒนาโครงสร้างพื้นฐานในท้องถิ่น พร้อมกล่าวยอมรับว่า การทํางานเพื่อคนส่วนใหญ่ถือเป็นเรื่องที่ลําบาก เพราะการที่จะทําให้คนทุกคนรับทราบเป็นเรื่องที่ยาก ขึ้นอยู่กับความสนใจของแต่ละคน จึงจําเป็นต้องสร้างความเข้าใจต่อประชาชนให้ขยายต่อไปเรื่อย ๆ
---------------------------------------
รัฐบาลไทย-ข่าวทำเนียบรัฐบาล-เอกอัครราชทูตสหรัฐอเมริกาหารือกับบีโอไอ
วันจันทร์ที่ 22 มิถุนายน 2563
เอกอัครราชทูตสหรัฐอเมริกาหารือกับบีโอไอ
เอกอัครราชทูตสหรัฐอเมริกาหารือกับบีโอไอ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (กลาง-ขวา)  ให้การต้อนรับนายไมเคิล จอร์จ ดีซอมบรี เอกอัครราชทูตสหรัฐอเมริกาประจําประเทศไทย (กลาง-ซ้าย) พร้อมหารือแนวทางการส่งเสริมการลงทุนระหว่างไทยและสหรัฐอเมริกา เช่น การส่งเสริมให้บริษัทสหรัฐอเมริกาย้ายห่วงโซ่อุปทานมายังประเทศไทย การส่งเสริมและพัฒนากิจการวิจัยพัฒนา และสตาร์ทอัพระดับยูนิคอร์นในประเทศไทย ณ สํานักงานคณะกรรมการส่งเสริมการลงทุน เมื่อเร็วๆ นี้
รัฐบาลไทย-ข่าวทำเนียบรัฐบาล-กรุงไทยชวนทำบุญสุขใจ ปีใหม่ไทย ไร้โควิด ผ่าน songkran2563.com [กระทรวงการคลัง]
วันเสาร์ที่ 11 เมษายน 2563
กรุงไทยชวนทําบุญสุขใจ ปีใหม่ไทย ไร้โควิด ผ่าน songkran2563.com [กระทรวงการคลัง]
กรุงไทยชวนทําบุญสุขใจ ปีใหม่ไทย ไร้โควิด ผ่าน songkran2563.com
ธนาคารกรุงไทย ร่วมอนุรักษ์และสืบสานประเพณีขึ้นปีใหม่ไทย และสนับสนุนการเว้นระยะห่างทางสังคม หรือ Social Distancing โดยจัดทําเว็บไซต์พิเศษ ภายใต้แนวคิด ทําบุญสุขใจ ปีใหม่ไทย ไร้โควิด เชิญชวนลูกค้าและประชาชนร่วมต้อนรับปีใหม่ไทย 2563 ผ่าน songkran2563.com ใน 3 กิจกรรม ได้แก่ “ทําบุญ” สรงน้ําพระ ไหว้พระพุทธสิหิงค์ อธิษฐานขอพร เพื่อเป็นสิริมงคลให้กับตนเองและครอบครัว “บริจาค” ให้กับ 7 โรงพยาบาลที่ดูแลผู้ป่วยติดเชื้อไวรัสโควิด-19 ด้วยกรุงไทย E-donation และ "แชร์ภาพ" ของตนเองเป็นที่ระลึก เพื่อแบ่งปันความสุขให้กับผู้อื่น
ทําบุญสุขใจ ปีใหม่ไทย ไร้โควิด เป็นหนึ่งในกิจกรรมที่ร่วมรณรงค์การอยู่บ้าน หยุดเชื้อ เพื่อชาติ ซึ่งขณะนี้ทุกคนต่างตระหนักถึงความสําคัญ เพื่อหยุดการแพร่ระบาดของไวรัสโควิด- 19 และธนาคารกรุงไทย ขอบคุณที่ห่ า ง กัน โดยพร้อมเคียงข้างคนไทย และขอส่งกําลังใจให้ประชาชนร่วมผ่านวิกฤตในครั้งนี้ไปด้วยกัน
รัฐบาลไทย-ข่าวทำเนียบรัฐบาล-“อนุทิน” เจรจา 2 แบงค์ใหญ่ ลดดอกเบี้ยสร้างขวัญกำลังใจให้เจ้าหน้าที่สู้ภัยโควิด 19 [กระทรวงสาธารณสุข]
วันพุธที่ 22 เมษายน 2563
“อนุทิน” เจรจา 2 แบงค์ใหญ่ ลดดอกเบี้ยสร้างขวัญกําลังใจให้เจ้าหน้าที่สู้ภัยโควิด 19 [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุขเจรจา 2 แบงค์ใหญ่ ลดดอกเบี้ย สร้างขวัญกําลังใจให้บุคลากรสาธารณสุขสู้ภัยโควิด 19
วันนี้ (22 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข หารือกับผู้แทนธนาคารออมสิน และธนาคารกรุงไทยเรื่องมาตรการสร้างขวัญและกําลังใจแก่บุคลากรกระทรวงสาธารณสุขในสถานการณ์โรคติดเชื้อไวรัสโคโรนา 2019 พร้อมให้สัมภาษณ์ ว่า ได้ขอความร่วมมือจากธนาคารทั้ง 2 แห่งในการลดดอกเบี้ยให้มากที่สุด เพื่อสร้างขวัญกําลังใจกับบุคลากรสาธารณสุข ซึ่งเป็นการดําเนินการตามมติ ครม.เมื่อวันที่ 7 เมษายน 2563 ในการช่วยเหลือเพื่อบรรเทาผลกระทบให้กับข้าราชการและบุคลากรของกระทรวงสาธารณสุข จากสถานการณ์ระบาดของโรคติดเชื้อไวรัสโคโรนา 2019 โดยได้ยื่นข้อเสนอให้ทั้ง 2 ธนาคาร ลดดอกเบี้ยให้แก่บุคลากรทางการแพทย์ร้อยละ 2 และให้ปลัดกระทรวงสาธารณสุขเจรจาในรายละเอียดให้กับบุคลากรทางการแพทย์ต่อไป ทั้งนี้จะนําข้อมูลไปชี้แจงกับ รมว.คลัง ด้วยตนเองอีกทางหนึ่งด้วย
“กระทรวงสาธารณสุข มีมาตรการสร้างขวัญและกําลังใจแก่บุคลากรกระทรวงสาธารณสุขที่เสียสละทํางานดูแลสุขภาพประชาชนอย่างเต็มที่ โดยหาแนวทางช่วยลดรายจ่ายของทั้งข้าราชการ ลูกจ้างกระทรวงสาธารณสุข ซึ่งธนาคารทั้ง 2 แห่งได้รับข้อเสนอนําไปพิจารณา และจะมีการหารือให้ได้ข้อสรุปร่วมกันอีกครั้ง” นายอนุทินกล่าว
****************************** 22 เมษายน 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานพิธีวางพานพุ่มสักการะพระอนุสาวรีย์ กรมหลวงชุมพรฯ เนื่องในวันคล้ายวันสถาปนากรมอุตุนิยมวิทยา ครบรอบ 76 ปี
วันศุกร์ที่ 22 มิถุนายน 2561
ปลัดกระทรวงดิจิทัลฯ เป็นประธานพิธีวางพานพุ่มสักการะพระอนุสาวรีย์ กรมหลวงชุมพรฯ เนื่องในวันคล้ายวันสถาปนากรมอุตุนิยมวิทยา ครบรอบ 76 ปี
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีวางพานพุ่มสักการะพระอนุสาวรีย์ พลเรือเอกพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ เนื่องในวันคล้ายวันสถาปนากรมอุตุนิยมวิทยา ครบรอบ 76 ปี เพื่อรําลึกถึงพลเรือเอกพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ องค์พระบิดาผู้ให้กําเนิดกิจการอุตุนิยมวิทยาในประเทศไทย โดยมีคณะผู้บริหาร ข้าราชการ เจ้าหน้าที่กระทรวงดิจิทัลฯ และกรมอุตุนิยมวิทยา ร่วมพิธีเป็นจํานวนมาก เมื่อวันที่ 22 มิถุนายน 2561 ณ บริเวณลานพระอนุสาวรีย์ พลเรือเอกพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ กรมอุตุนิยมวิทยา ถนนสุขุมวิท เขตบางนา กรุงเทพฯ
*********************
รัฐบาลไทย-ข่าวทำเนียบรัฐบาล-รัฐบาลเตรียมจัดงาน “ประชารัฐร่วมใจ ใต้ร่มพระบารมี”
วันพุธที่ 2 สิงหาคม 2560
รัฐบาลเตรียมจัดงาน “ประชารัฐร่วมใจ ใต้ร่มพระบารมี”
เพื่อรับบริจาคช่วยเหลือผู้ประสบอุทกภัยในภาคเหนือและภาคตะวันออกเฉียงเหนือ
วันนี้ (2 สิงหาคม 2560) เวลา 14.00 น. ณ ตึกนารีสโมสร ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี และนายเขมทัตต์ พลเดช กรรมการผู้อํานวยการใหญ่สถานีวิทยุโทรทัศน์ ช่อง 9 อสมท. ร่วมกันแถลงข่าวการจัดงาน “ประชารัฐร่วมใจ ใต้ร่มพระบารมี” เพื่อรับบริจาคช่วยเหลือผู้ประสบอุทกภัยในภาคเหนือและภาคตะวันออกเฉียงเหนือ
โอกาสนี้ รัฐมนตรีประจําสํานักนายกรัฐมนตรี ได้แถลงว่า ตามที่ได้เกิดสถานการณ์น้ําท่วมครั้งใหญ่ในพื้นที่ภาคเหนือและภาคตะวันออกเฉียงเหนือ จากผลกระทบของพายุดีเปรสชั่นเซินกา ส่งผลให้ประชาชนในพื้นที่ได้รับความเดือนร้อนทั้งในด้านที่อยู่อาศัย ชีวิตความเป็นอยู่ และการประกอบอาชีพ ส่งผลกระทบต่อพี่น้องประชาชนที่อยู่ในพื้นที่ที่ได้รับความเดือดร้อนจากภัยน้ําท่วมดังกล่าว ทั้งนี้ รัฐบาลและทุกภาคส่วนไม่ได้นิ่งนอนใจต่อเหตุการณ์ที่เกิดขึ้น พลเอก ประยุทธ์ จันทร์โอชา นายกรัฐมนตรี จึงได้มีบัญชาให้ทุกภาคส่วนของรัฐบาลระดมความช่วยเหลือพี่น้องประชาชนที่ประสบปัญหาอุทกภัยทางภาคเหนือและภาคตะวันออกเฉียงเหนืออย่างเป็นระบบ เพื่อให้ปัญหาความเดือดร้อนของประชาชนหมดสิ้นไปโดยเร็ว
ดังนั้น นายกรัฐมนตรีจึงดําริให้จัดงาน “ประชารัฐร่วมใจ ใต้ร่มพระบารมี”ในวันศุกร์ที่ 4 สิงหาคม 2560 เวลา 18.00-19.30 น. ณ ตึกสันติไมตรี ทําเนียบรัฐบาล เพื่อเปิดโอกาสให้หน่วยงานภาครัฐ ภาคเอกชน และประชาชนจากทุกภาคส่วน ได้แสดงน้ําใจไมตรีแก่พี่น้องประชาชนที่เดือดร้อน โดยร่วมบริจาคเงินเข้ากองทุนเงินช่วยเหลือผู้ประสบสาธารณภัย สํานักนายกรัฐมนตรี โดยโอนเงินเข้าบัญชี ธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 ทั้งนี้ผู้บริจาคเงินสามารถนําหลักฐานในการบริจาคไปใช้แสดงการขอลดหย่อนภาษีได้
พร้อมกันนี้ รัฐบาลยังได้รับความร่วมมือจากบริษัท อสมท จํากัด (มหาชน) ทําหน้าที่ในการถ่ายทอดสดตลอดการจัดงาน และเป็นสื่อกลางในการให้ข้อมูลข่าวสารเพื่อให้ผู้ประสบภัยน้ําท่วมได้รับความช่วยเหลือได้อย่างรวดเร็วอีกทั้งยังได้รับความร่วมมือจาก สถานีวิทยุโทรทัศน์กองทัพบก (ช่อง5), สถานีวิทยุโทรทัศน์แห่งประเทศไทย (ช่อง11) กรมประชาสัมพันธ์ (NBT) และสถานีวิทยุกระจายเสียงแห่งประเทศไทย ในการร่วมถ่ายทอดสดตลอดการจัดงานอีกด้วย
ทั้งนี้ สําหรับหน่วยงานภาครัฐ ภาคเอกชน และประชาชนที่มีความประสงค์จะเข้าร่วมบริจาคภายในงาน สามารถลงทะเบียนล่วงหน้าได้โดยติดต่อ สํานักตรวจราชการ สํานักงานปลัดสํานักนายกรัฐมนตรี
หมายเลขโทรศัพท์ 0 2283 4193, 0 2283 4180 และ 0 2283 4931 หรือหมายเลขโทรสาร 0 2283 4193, 0 2283 4180 และ 0 2283 4944
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วันสงกรานต์ปีนี้ อยู่บ้านหยุดเชื้อ เพื่อชาติ
วันจันทร์ที่ 13 เมษายน 2563
วันสงกรานต์ปีนี้ อยู่บ้านหยุดเชื้อ เพื่อชาติ
วันสงกรานต์ปีนี้ อยู่บ้านหยุดเชื้อ เพื่อชาติ
วันสงกรานต์ปีนี้ อยู่บ้านหยุดเชื้อ เพื่อชาติ
“เพื่อคนที่คุณรัก ด้วยความห่วงใยจากใจกระทรวงอุตสาหกรรม”
นายกอบชัย สังสิทธิสวัสดิ์
ปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-พล.อ.อุดมเดช สีตบุตร หัวหน้าผู้แทนพิเศษของรัฐบาล เป็นประธานการประชุมผู้แทนพิเศษฯ  ครั้งที่ ๔/๒๕๖๐ เพื่อติดตามและเร่งรัดการแก้ไขปัญหา จชต.
วันพุธที่ 28 มิถุนายน 2560
พล.อ.อุดมเดช สีตบุตร หัวหน้าผู้แทนพิเศษของรัฐบาล เป็นประธานการประชุมผู้แทนพิเศษฯ  ครั้งที่ ๔/๒๕๖๐ เพื่อติดตามและเร่งรัดการแก้ไขปัญหา จชต.
พล.อ.อุดมเดช สีตบุตร หัวหน้าผู้แทนพิเศษของรัฐบาล เป็นประธานการประชุมผู้แทนพิเศษฯ  ครั้งที่ ๔/๒๕๖๐ เพื่อติดตามและเร่งรัดการแก้ไขปัญหา จชต.
เมื่อ ๒๘ มิ.ย.๖๐ ณ ห้องสุรศักดิ์มนตรี ในศาลาว่าการกลาโหม พล.อ.อุดมเดช สีตบุตร รัฐมนตรีช่วยว่าการกระทรวงกลาโหม ในฐานะหัวหน้าผู้แทนพิเศษของรัฐบาล เป็นประธานในการประชุมผู้แทนพิเศษของรัฐบาลครั้งที่ ๔/๒๕๖๐ โดยมีผู้แทนพิเศษฯ ๗ กลุ่มภารกิจงาน ผู้แทนจากส่วนราชการต่างๆ ได้แก่ กอ.รมน., กอ.รมน.ภาค ๔ สน., ศอ.บต., ศชต., สมช. และผู้แทนจากกระทรวงการคลัง เข้าร่วมประชุม
ในที่ประชุมได้มีการเร่งรัดติดตามการแก้ไขปัญหาที่เกี่ยวข้องกับกระทรวงการคลัง ๒ เรื่อง คือ เงินกู้ดอกเบี้ยต่ํา (Soft Loan) และการพิจารณากฎหมายเยียวยาให้เป็นระบบเดียวกันทั่วประเทศ
สําหรับประเด็นเงินกู้ดอกเบี้ยต่ํา เดิมธนาคารออมสินสนับสนุนวงเงินสินเชื่อให้ผู้ประกอบการใน จชต. ตั้งแต่วันที่ ๑ ม.ค.๕๔ - ๓๑ ธ.ค.๕๖ วงเงินจํานวน ๒๕,๐๐๐ ล้านบาท และ ครม.มีมติเห็นชอบการขยายระยะเวลาจนถึงสิ้นปี ๒๕๖๐ และ ศอ.บต. ได้ประสานขอให้มีโครงการนี้ต่อไปในปี ๒๕๖๐ เป็นต้นไป ขณะนี้ธนาคารออมสินอยู่ระหว่างรวบรวมข้อมูลจากสถาบันการเงินที่เข้าร่วมโครงการ และความต้องการวงเงินของภาคเอกชนในพื้นที่ เพื่อนํามาประกอบการพิจารณาขยายระยะเวลา รวมทั้งข้อเสนอที่ต้องการเพิ่มวงเงินให้เป็น ๓๐,๐๐๐ ล้านบาท นอกจากนั้นกระทรวงการคลัง จะกําหนดมาตรการเร่งด่วนต่างๆ เพื่อเสริมบรรยากาศการลงทุน เช่น มาตรการด้านสิทธิประโยชน์การลงทุน มาตรการด้านภาษี มาตรกาด้านการประกันภัยความมั่นคง เป็นต้น
ส่วนการพิจารณากฎหมายเยียวยาให้เป็นระบบเดียวกันทั่วประเทศ จะมีการดําเนินการเป็น ๒ ระยะ คือ ระยะเร่งด่วน ที่ต้องเร่งพิจารณาให้ความช่วยเหลือผู้ได้รับผลกระทบจากการกระทําของเจ้าหน้าที่รัฐในพื้นที่ จชต. และระยะที่ ๒ คือ ให้กระทรวงยุติธรรมประสานกระทรวงการคลังในกระบวนการยกร่างกฎหมายเยียวยากลาง ให้มีผลบังคับใช้ทั้งประเทศ เป็นมาตรฐานกลาง ไม่ซ้ําซ้อน ระบุกระบวนการเชื่อมโยงส่งต่อการดูแลระหว่างหน่วยงาน FUNCTION ทั้งนี้ เพื่อให้การปฏิบัติเป็นต้นไปตามมติ ครม. เมื่อ ๕ ก.ค.๕๙
นอกจากนั้น ผู้แทนพิเศษของรัฐบาล ได้เสนอที่ประชุมเพื่อรับทราบความก้าวหน้าในการดําเนินงานตาม Roadmap การขับเคลื่อนการแก้ไขปัญหาและพัฒนา จชต. และเรื่องที่ขอให้พิจารณา ๓ เรื่อง คือ การจัดทําโครงการขยายแนวความคิดด้านสังคมพหุวัฒนธรรมเพื่อหนุนเสริมกระบวนการสันติวิธี ของกลุ่มภารกิจงานที่ ๑ โครงการบูรณปฏิสังขรณ์พระอารามหลวง ของกลุ่มภารกิจงานที่ ๔ และโครงการชวนไทยพุทธกลับภูมิลําเนา ของกลุ่มภารกิจงานที่ ๓, ๔ และ ๕
พล.อ.อุดมเดช สีตบุตร ได้เน้นย้ําให้ผู้แทนพิเศษของรัฐบาลทุกกลุ่มงาน เร่งรัด ขับเคลื่อนโครงการตาม Roadmap ให้เห็นผลอย่างเป็นรูปธรรมโดยเร็ว เพื่อประโยชน์และสันติสุขของประชาชนในพื้นที่
รัฐบาลไทย-ข่าวทำเนียบรัฐบาล-ก.แรงงาน ย้ำ นโยบายไทยแลนด์ 4.0 ช่วยพัฒนาศักยภาพคนไทย มีงานทำยั่งยืน
วันพฤหัสบดีที่ 4 พฤษภาคม 2560
ก.แรงงาน ย้ํา นโยบายไทยแลนด์ 4.0 ช่วยพัฒนาศักยภาพคนไทย มีงานทํายั่งยืน
ก.แรงงาน มั่นใจนโยบายไทยแลนด์ 4.0 ของรัฐบาล ช่วยพัฒนาศักยภาพแรงงานและการจ้างงานของประเทศในระยะยาวให้ดีขึ้น เผย รมว.รง. กําชับหน่วยงานเกี่ยวข้องประเมินสถานการณ์ด้านแรงงานตามข้อเท็จจริง พร้อมร่วมมือทางวิชาการกับ มธ. ประเมินสถานการณ์แรงงานตามภาวการณ์จริง
นายสุทธิ สุโกศล ผู้ตรวจราชการกระทรวงแรงงาน ในฐานะหัวหน้าชุดปฏิบัติการข่าวสารกระทรวงแรงงาน เปิดเผยว่า กระทรวงแรงงาน มีแผนดําเนินการเพื่อรองรับนโยบายไทยแลนด์ 4.0 โดยมีแนวทางการพัฒนาแรงงานจาก Manpower ไปสู่ Brain power การพัฒนาฝีมือในสาขาที่มีความสามารถในการแข่งขันที่สูงขึ้น เช่น สาขาการท่องเที่ยว สาขาช่างเชื่อม การผลิตเพื่อการส่งออก และพ่อครัวแม่ครัวเพื่อสนับสนุนโครงการครัวไทยสู่ครัวโลก เป็นต้น นอกจากนี้ ยังมีการปฏิรูปโครงสร้างภายในองค์กรโดยเตรียมจัดตั้ง“สํานักงานเศรษฐกิจการแรงงาน”เป็นหน่วยงานระดับกรมขึ้นมา เนื่องจากการปรับบทบาทกระทรวงเพื่อก้าวไปสู่การพัฒนาทรัพยากรมนุษย์ของประเทศเป็นสําคัญ ให้สอดคล้องกับกรอบยุทธศาสตร์การพัฒนากําลังคนของประเทศในระยะ 20 ปีข้างหน้าเพื่อรองรับยุทธศาสตร์ชาติ 20 ปี ทั้งนี้ จะลงนามความร่วมมือทางวิชาการกับคณะเศรษฐศาสตร์มหาวิทยาลัยธรรมศาสตร์ในวันที่ 11 พฤษภาคมนี้ เพื่อทําการศึกษาวิเคราะห์และประเมินสถานการณ์ด้านแรงงานตามภาวการณ์จริงอย่างต่อเนื่อง ทั้งนี้ สํานักงานเศรษฐกิจการแรงงาน จะมีหน้าที่ในการชี้ทิศทางการผลิตกําลังคนของประเทศเพื่อสร้างรากฐานด้านแรงงาน วิเคราะห์และชี้นําทิศทางนโยบาย (Policy Adviser) ด้านการพัฒนาทรัพยากรมนุษย์ของประเทศให้สอดรับกับยุทธศาสตร์ชาติ 20 ปี ให้สามารถก้าวเดินในการผลิตและพัฒนากําลังคนของประเทศให้สอดคล้องเชื่อมโยงกัน นอกจากนี้จะทําหน้าที่คาดการณ์และพยากรณ์สถานการณ์ด้านแรงงานของประเทศในอนาคตล่วงหน้า 12 เดือน โดยมีการติดตามสถานการณ์ที่เกิดขึ้นจริงเพื่อนํามาปรับปรุงให้การพยากรณ์มีความใกล้เคียงกับสถานการณ์ที่เกิดขึ้นจริงมากยิ่งขึ้น การกําหนดท่าทีและความร่วมมือด้านเศรษฐกิจการแรงงานระหว่างประเทศ รวมทั้งติดตามและประเมินผล ทั้งนี้ จะมีการสัมมนาวิชาการประจําปี การนําเสนอผลงานวิชาการจากภาคีเครือข่ายด้านแรงงาน เป็นต้น
นายสุทธิ ยังกล่าวถึงสถานการณ์การว่างงานว่า การขอรับเงินชดเชยจากสํานักงานประกันสังคม
มีหลายสาเหตุด้วยกัน ซึ่งอาจเกิดจากการว่างงานที่แท้จริง หรือการสมัครใจออกจากระบบการจ้างงาน ทั้งนี้
พลเอก ศิริชัย ดิษฐกุล รัฐมนตรีว่าการกระทรวงแรงงาน ได้ให้หน่วยงานที่เกี่ยวข้องประเมินข้อเท็จจริง
ในเรื่องดังกล่าวแล้ว ส่วนนโยบายไทยแลนด์ 4.0 ของรัฐบาลนั้น จะเป็นการพัฒนาคน เพื่อให้มีประสิทธิภาพในภาคการผลิตและบริการมากยิ่งขึ้น ควบคู่กับการนําเทคโนโลยีเข้ามาใช้ ซึ่งจะช่วยพัฒนาศักยภาพของแรงงานและการจ้างงานของประเทศไทยในระยะยาวอีกด้วย
“นายกรัฐมนตรี ยังได้เน้นย้ําเมื่อวันแรงงานแห่งชาติว่า เรื่อง การเตรียมงานที่จะทําในอนาคต (Future of Work) ให้มีความพร้อม รัฐบาลไม่อยากให้หลายฝ่ายกังวลว่า เมื่อเข้าสู่ไทยแลนด์ 4.0 จะทําให้คนไทยตกงาน ขอยืนยันว่าคนไทยทุกคนทุกกลุ่มจะไม่ว่างงาน และจะมีรายได้ มีอาชีพพร้อมทั้งคุณภาพชีวิตที่ดีขึ้นด้วย” นายสุทธิ กล่าว
---------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
4 พฤษภาคม 2560
รัฐบาลไทย-ข่าวทำเนียบรัฐบาล-บีโอไอประเดิมส่งเสริมโครงการตาม พ.ร.บ.ใหม่  ผลิตยาชีววัตถุครั้งแรกในไทย
วันพฤหัสบดีที่ 28 กันยายน 2560
บีโอไอประเดิมส่งเสริมโครงการตาม พ.ร.บ.ใหม่  ผลิตยาชีววัตถุครั้งแรกในไทย
บีโอไอให้การส่งเสริมการลงทุนกิจการวิจัยพัฒนาและผลิตยาชีววัตถุ สําหรับรักษาโรคมะเร็ง  รูมาตอยด์ ภูมิแพ้ สะเก็ดเงิน พร้อมร่วมมือกับมหาวิทยาลัยมหิดล เพื่อทําการวิจัยพัฒนา ถ่ายทอดเทคโนโลยี  และพัฒนาการผลิต เป็นโครงการแรกที่ได้รับยกเว้นภาษีเงินได้ 10 ปี
นางสาวดวงใจ อัศวจินตจิตร์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า เมื่อเร็วๆ นี้ ที่ประชุมคณะอนุกรรมการพิจารณาโครงการด้านการพัฒนาเทคโนโลยีเป้าหมาย ได้พิจารณาให้การส่งเสริมแก่กิจการพัฒนาเทคโนโลยีชีวภาพเพื่อผลิตเภสัชชีววัตถุ แก่บริษัท เอบินิส จํากัด ซึ่งเป็นกิจการของคนไทย ถือหุ้นโดยบริษัท สยามไบโอไซเอนซ์ จํากัดซึ่งร่วมมือกับบริษัท ซิมับ จํากัด บริษัทภายใต้การดูแลของรัฐบาลประเทศคิวบาและเป็นผู้ผลิตยากลุ่มชีวเภสัชภัณฑ์(BIOPHARMACEUTICALS)ชั้นนํา ของโลกเงินลงทุนทั้งสิ้น 2,266 ล้านบาท
โครงการนี้ เป็นการวิจัยพัฒนาและผลิตเภสัชชีววัตถุและยาชีววัตถุในกลุ่มโมโนโคล นอลแอนติบอดี (Monoclonal Antibody)ที่ผลิตจากเซลล์สัตว์และยังไม่เคยมีการผลิตในประเทศไทยมาก่อน เพื่อใช้สําหรับรักษาโรคในคน ได้แก่ โรคมะเร็ง (มะเร็งต่อมน้ําเหลือง มะเร็งเต้านม มะเร็งลําไส้) และโรคแพ้ภูมิตัวเอง (โรครูมาตอยด์ โรคภูมิแพ้ และโรคสะเก็ดเงิน)
“ยาชีววัตถุส่วนใหญ่ เป็นโปรตีนที่เป็นส่วนประกอบสําคัญในร่างกาย มีหน้าที่ในการควบคุมระบบต่าง ๆ    ในร่างกาย และสามารถบําบัดรักษาอาการผิดปกติต่างๆ ได้ จึงสามารถรักษาอาการป่วยต่างๆได้โดยการฉีดยาชีววัตถุเข้าสู่ร่างกายผู้ป่วย ยาชีววัตถุบางกลุ่มก็สามารถรักษามะเร็งได้อย่างจําเพาะเจาะจง ทําลายเฉพาะเซลล์มะเร็ง และไม่ได้ออกฤทธิ์ต่อเซลล์ทุกชนิดในร่างกายเหมือนยาเคมีบําบัดในรุ่นเดิมๆ แต่ยาในกลุ่มนี้เป็นยาสมัยใหม่ จึงมีราคาสูงมาก และที่สําคัญโครงการนี้มีจะมีการวิจัยพัฒนาและผลิตยาชีววัตถุต้นแบบหนึ่งรายการ ที่สามารถใช้รักษาโรคแพ้ภูมิตนเองที่ทํางานโดยหยุดการโจมตีของเซลล์เม็ดเลือดขาวไม่ให้ไปทําลายเซลล์ปกติอื่นๆ ด้วยกลไลการออกฤทธิ์แบบใหม่ โดยคนไข้สามารถนํามาฉีดเองที่บ้านได้ ถือว่าเป็นยาต้นแบบครั้งแรกของโลก ที่มีการทํางานในลักษณะดังกล่าวและสะดวกต่อการใช้งาน ไม่ต้องไปโรงพยาบาล” นางสาวดวงใจกล่าว
ทั้งนี้ ที่ประชุมเห็นว่า โครงการนี้เป็นการผลิตยาแนวใหม่โครงการแรกในประเทศไทย ช่วยเพิ่มโอกาสการเข้าถึงตัวยาชีววัตถุของผู้ป่วยในประเทศไทย ช่วยยกระดับเทคโนโลยี และเพิ่มขีดความสามารถในการแข่งขันกับต่างประเทศ เพื่อสนับสนุนการลดการนําเข้าและเพิ่มการส่งออกยาชีววัตถุในอนาคต
นอกจากนี้ บริษัทยังมีแผนการพัฒนาและถ่ายทอดเทคโนโลยี โดยมีความร่วมมือกับมหาวิทยาลัยมหิดลเพื่อสร้างบุคคลากรที่มีคุณภาพ การวิจัยพัฒนา ขั้นตอนการผลิต สูตรการผลิต และการควบคุมการผลิตให้มีประสิทธิภาพมากขึ้น จึงพิจารณาให้การส่งเสริม และให้ได้รับสิทธิและประโยชน์ยกเว้นภาษีเงินได้นิติบุคคลสูงถึง 10 ปี เป็นโครงการแรกด้วย
************************************************